Primarul din Los Angeles a ordonat tăierea curentului la o petrecere ilegală organizată de un TikToker.
Reședința influencerului de la Hollywood a fost gazda a cel puțin 2 mari adunări în ultimele săptămâni. Noaptea trecută, primarul din Los Angeles a ordonat tăierea curentului pentru această casă. Adunările mari de oameni și petrecerile sunt interzise în Los Angeles.
Eric Garcetti, primarul din Los Angeles, a ordonat tăierea curentului electric la o reședință luxoasă din Hollywood, acolo unde poliția a descoperit că petreceri care încalcă măsurile sanitare au loc frecvent. În locul vizat locuiesc mai mulți influenceri de pe TikTok, inclusiv Bryce Hall, care are 13 milioane de urmăritori, relatează scmp.com.Primarul a amenințat că va tăia curentul electric și apa în casele în care se vor organiza petreceri și se vor încălca regulile emise din cauza pandemiei de Covid-19."Cu peste 170.000 de americani decedați, inclusiv 2.000 de persoane în Los Angeles, trebuie ca fiecare cetățean să înțeleagă măsurile impuse. Nu trebuie să participați la petreceri care vă pun atât pe voi, cât și pe alții în pericol", a spus Garcetti.Vedetele de pe social media au creat un trend prin a locui împreună în Los Angeles, cu scopul de a-și documenta viața pe TikTok.